RESOLUCIÓN do 26 de decembro de 2024 pola que publica a relación das acreditacións recoñecidas ao persoal docente, ao abeiro da Resolución do 5 de xullo de 2024, da Dirección Xeral de Centros e Recursos Humanos, pola que se convocan diferentes procedementos para a obtención da acreditación da competencia dixital docente para o persoal docente non universitario dos centros educativos da Comunidade Autónoma de Galicia.
Consellería de Educación, Ciencia, Universidades e Formación Profesional — III. Outras disposicións — 08/01/2025

Pola Resolución do 5 de xullo de 2024, da Dirección Xeral de Centros e Recursos Humanos, convocáronse diferentes procedementos para a obtención da acreditación da competencia dixital docente para o persoal docente non universitario dos centros educativos da Comunidade Autónoma de Galicia.
O artigo 7.3 da citada resolución establece que a listaxe definitiva publicarase no portal educativo da Consellería: www.edu.xunta.gal e no Diario Oficial de Galicia nun prazo máximo de 6 meses contado desde o remate do prazo de presentación de solicitudes
De acordo co establecido na citada resolución, e unha vez vista a proposta da presidenta da Comisión de Acreditación da Competencia Dixital Docente do 26 de decembro de 2024,
1. Recoñecer como especialidades do rol/posto docente «Persoal dos corpos de catedráticos/as, de profesorado de ensino secundario e de persoal técnico de formación profesional que exercese a docencia, polo menos 2 anos, as especialidades...» do anexo I da Resolución do 5 de xullo de 2024, da Dirección Xeral de Centros e Recursos Humanos, pola que se convocan diferentes procedementos para a obtención da acreditación da competencia dixital docente para o persoal docente non universitario dos centros educativos da Comunidade Autónoma de Galicia, as que se recollen no anexo I desta resolución.
Non recoñecer as especialidades que figuran, así mesmo, no anexo I desta resolución.
2. Recoñecer o nivel A1 ou A2 de CDD ás persoas que acadaron os ditos niveis polo procedemento de recoñecemento de títulos oficiais que habiliten para a profesión docente e que así figuran no anexo II desta resolución, e non recoñecer estes niveis ás demais persoas solicitantes.
3. Recoñecer o nivel C1 ou C2 por áreas de CDD ás persoas que acadaron os ditos niveis polo proceso de análise e validación das evidencias, e que así figuran no anexo III desta resolución, e non recoñecer estes niveis ás demais persoas solicitantes.
Contra esta resolución, as persoas interesadas poderán interpoñer recurso de alzada ante a persoa titular da Consellería de Educación, Ciencia, Universidades e Formación Profesional, no prazo dun mes contado a partir do día seguinte ao da publicación no Diario Oficial de Galicia, de acordo co disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas, ou ben directamente recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses, de conformidade co artigo 44 da Lei 29/1998, do 13 de xullo, reguladora da xurisdición contencioso-administrativa (BOE núm. 167, do 14 de xullo). Se transcorre o prazo máximo que se sinala no parágrafo segundo deste artigo sen que se publique a resolución definitiva, as persoas solicitantes poderán entender desestimadas, por silencio administrativo, as súas solicitudes, para os efectos de interpoñer o recurso que proceda.
Santiago de Compostela, 26 de decembro de 2024
Especialidades que se recoñecen no rol «Persoal dos corpos de catedráticos/as, de profesorado de ensino secundario e de persoal técnico de formación profesional que exercese a docencia, polo menos 2 anos, nas seguintes especialidades...» do anexo I da Resolución do 5 de xullo de 2024, da Dirección Xeral de Centros e Recursos Humanos, pola que se convocan diferentes procedementos para a obtención da acreditación da competencia dixital docente para o persoal docente non universitario dos centros educativos da Comunidade Autónoma de Galicia:
• 590112 Organización e proxectos de fabricación mecánica.
• 598005/591211 Mecanizado e mantemento de máquinas.
• 598010 Soldadura/591228 Soldadura/590228 Soldadura.
• 590123 Procesos e produtos de madeira e moble.
• 591206 Instalacións electrotécnicas.
• 590109 Navegación e instalacións mariñas.
Especialidades que non se recoñecen:
• 590208 Laboratorio.
• 590105 Formación e orientación laboral.
• 590061 Economía.